रूस के राष्ट्रपति व्लादिमीर पुतिन ने इस आशय के विधेयक पर दस्तखत कर दिए हैं जिससे ये विधेयक अब कानून बन गया है.रूस ने ये कार्रवाई अमरीका के उस कानून के विरोध में की है जिसमें मानवाधिकार मामलों में संदिग्ध रूसी अधिकारियों पर प्रतिबंध लगाए गए हैं.रूस के कुछ वरिष्ठ अधिकारियों ने चेतावनी दी है कि बच्चे गोद लेने के मामले में अमरीका के खिलाफ रूस का ये कानून रूस के संविधान का उल्लंघन और उसकी अंतराष्ट्रीय बाध्यताओं के विरुद्ध है.लेकिन रूस के राष्ट्रपति पुतिन ने इस कानून की पैरवी की है.पुतिन ने कहा, ''दुनिया में शायद कुछ ऐसी जगहें हो सकती हैं जहां जीवन रूस से बेहतर होगा, लेकिन इस बात से कोई फर्क नहीं पड़ता, क्या हम अपने सभी बच्चों को वहां भेज देंगे, अपने बच्चों की बेहतरी के लिए हमें जो करना है, यहीं करना है.''रूस की मीडिया में लगातार इस तरह की ख़बरें आती रही हैं कि अमरीकी परिवारों में रूसी अनाथ बच्चे सुरक्षित नहीं हैं.साथ ही उनके साथ गलत व्यवहार की खबरें भी सुर्खियों में रही.रूस में बच्चा गोद लेने का दर कम है. साल 2011 में कुल 34 सौ रूसी बच्चों को विदेशी परिवारों ने गोद लिया जिनमें हर तीसरे बच्चे को किसी अमरीकी परिवार को सौंपा गया था.पिछले 20 सालों में करीब 60 हजार बच्चों को अमरीकी परिवारों ने गोद लिया है जिसमें 19 बच्चों की मौत हो गई.